Cornificia

File agus cumadóir eipeagram de chuid na Róimhe sa chéad aois RCh ba ea Cornificia (c. 85 RCh - c. 40 RCh).

 A beatha 

Ba í Cornificia iníon Quintus Cornificius agus deirfiúr (Quintus) Cornificius, file, praetóir agus águr (fáistineach), agus phós sí fear darbh ainm Camerius. B'fhéidir gurb é seo an fear céanna a luann Catullus file i ndán dá chuid (uimhir 55).Stevenson, Jane: Women Latin Poets: Language, Gender, and Authority from Antiquity to the Eighteenth Century, lch 34. Oxford University Press 2005. ISBN 978-0-19-818502-4 

Na poist a bhí ag Cornificius cuireann siad in iúl gur muintir chéimiúil atá i gceist.Corpus Inscriptionum Latinarum, vol. VI, 1300a Giúistís nó ceannasaí míleata a bhí i bpraetóir, agus dhéanfadh an t-ágar dul amach ar thoil na ndéithe trí iompar na n-éan a scrúdú.

 A saothar 

Níl aon chuid de shaothar Cornificia le fáil anois.Stevenson, Jane: Women Latin Poets: Language, Gender, and Authority from Antiquity to the Eighteenth Century, lch 34. Oxford University Press 2005. ISBN 978-0-19-818502-4 Mar sin féin, bhí fáil ar a saothar ar feadh i bhfad. Déanann Naomh Iaróm (347-420) trácht uirthi ina Chroinic agus é ag cur síos ar a deartháir: "Huius soror Cornificia, cuius insignia extant epigrammata" (Ba í Cornificia a dheirfiúr, a bhfuil a cuid eipeagram dearscnaitheacha fós ann.The Chronicle of St Jerome online at tertullian.org 

Fiú nuair a cailleadh a saothar bhí iomrá éigin uirthi. Cuireann Giovanni Boccaccio síos uirthi in De mulieribus claris (Cuntas ar mhná cáiliúla) (1362), á rá gur éirigh léi clú buan a bhaint amach caput 86 (Bhain an urraim chéanna léi is a bhain lena dheartháir, Cornificius, file clúiteach de chuid na linne. Níor leor léi an barr a bhreith léi in ealaín a bhí chomh héachtach sin, ach chrom sí ar véarsaí Heiliceanacha a scríobh le lámh a bhí seanchleachta leis an bpeann, trí ghríosú na mBéithe naofa… B'fhéidir léi, bean a bhí gach pioc chomh maith leis na fir, a gnéas a shárú le saothar agus le héirim, agus clú buan a ghnóthú le hobair cheart…). Déanann Laura Cereta, daonnachaí nótálta de chuid na hAthbheochana agus crann seasta na mban, tagairt di i gceann dá gcuid litreacha. Epistulae (Cuir leis an gcuid eile Cornificia, deirfiúr Cornificius file, ar bhláthaigh a grá bunaidh don litríocht chomh mór sin go ndeirtí gur cothaíodh í le bainne bhéithe Chastáilia agus a scríobh eipeagraim a bhí maisithe riamh i ngach áit le bláthanna Heileacain).

 Leacht 
Tá leacht le fáil fós sa Róimh agus inscríbhinn air a deir: CORNIFICIA Q. F. CAMERI Q. CORNIFICIUS Q. F. FRATER PR. AUGUR (Cornificia, iníon Quintus, bean chéile Camerius, agus Quintus Cornificius a deartháir, Praetóir agus Ágar).Corpus Inscriptionum Latinarum, vol. VI, 1300a. 

 Féach freisin 
 Eusebius, Chronicon, ed. R. Helm (Leipzig, Germany 1913), 159 2-5

 Tagairtí 

Catagóir:Básanna i 40 RC
Catagóir:Daoine a rugadh i 85 RC
Catagóir:Scríbhneoirí Iodálacha